诗词查询
我昔为诸生,春书谏议公。
后来辱称奖,礼数宾客同。
决科甫弱冠,年少气如虹。
归来陪后乘,不责醉后恭。
孤舟梁宋郊,旅态萃百穷。
拜公睢阳府,笑语若春风。
人事不可期,俯仰异吉凶。
平生丹灶术,马鬣哭新封。
十年得吾弟,怀旧涕沾胸。
清平守家法,眉宇肖德容。
交臂是非外,为僚兄弟中。
东轩语长夏,葵竹罗青红。
西舍雪夜欢,玉颜醉瑶钟。
欲饮径相就,三更叱阍翁。
鲸吸绝遗滴,山颓信倾峰。
搜抉尽酱茹,楂梨倒筐笼。
通宵两沉醉,午起头如蓬。
人生定当尔,事去挽惊鸿。
河梁系君马,一笑喜相逢。
怜君碧纱幌,夜泪哭苇丛。
我方困虀盐,酸寒官辟雝。
同寻旧游地,尘壁罥丝虫。
啼鸟古寺间,夏阴小园空。
酒市逢好好,琵琶失玲珑。
歌舞一分散,宾僚亦西东。
忘情犹一叹,齐物论非通。
官冷隐朝市,端能信予慵。
人生当富贵,子盍自磨礲。
便当隐五车,一一贮心胸。
功就蚁作垤,丛成蛇化龙。
北郊分袂归,信恶惊儿童。
长谣代晤语,发子一笑哄。
千金卜得繇非熊,木德将兴猎太公。
槐安与国已陈迹,盛衰直与阴阳通。
知羹自昔亲受记,钦冰齧雪工磨礲。
此中洞洞无所有,彻上彻下俱玲珑。
苔肤蜕骨半荣悴,连峰峭厉飞铜騣。
生意虽偏未尝断,犹有王气居南东。
南柯突出已奇甚,连蜷夭矫翔虬龙。
东边新梢更绝特,转要作势将腾空。
风号竹坞月黯淡,露洒松壑泉琤琮。
一花玉立苍鬣表,万花辟易难为容。
辙环四海无处觅,只今岁晚才相逢。
酹酒高歌盟万古,天意决不寒孤风。
天童大解脱门豁开。衲僧自已透,
乾坤无表里。万里清风八面来,
前楼后阁玲珑起。
镜晕眉山,囊熏水麝。凝然风度长闲暇。归来定解鷫鸘裘,唤时应倍骅骝价。殢酒伤春,添香惜夜。依惜待月西厢下。梨花庭院雪玲珑,微吟独倚秋千架。
簿书丛里过春风,酒圣时时且复中。
红烛照庭嘶騕褭,黄鸡催晓唱玲珑。
老来渐减金钗兴,醉后空惊玉筋工。
(毕善篆。
)月未上时应早散,免教壑谷问吾公。
兴安乐石响於桐,作阮犹堪继仲容。
茂苑乐閒真好事,为君添起晋玲珑。
识得希夷方见妙。自然是、无烦无恼。妻男孙女长缭绕。爱狱恩山,把身躯紧缚抓。苦要玲珑於已俏。把慧刀、快磨频挑。万斤铁索都碎了。奉报刘公,省悟我金鸡叫。
吾结草庵山之中,旁人笑我名靖通。
都来方寸闲田地,大包世界同虚空。
我庵非通亦非靖,玲珑八面无形影。
盈虚消息任天机,庵内主人都不剩
有时风雪三冬天,山前尽日无人烟。
顽空墨黑昼如夜,庵中光耀长周圆。
有时风雷平地起,山沉江涌流云气。
龙吟虎啸万形喧,庵内情缘无止起。
环庵松竹连天青。冬不悴兮春不荣。
人来谩笑庵居苦,彻骨贫来彻骨清。
清贫生理十分好,翻忆朱门多饿殍。
君能认得自家珠,终身岂羡他人宝。
庵似身兮主似心,欲明庵主须参寻。
驴胎马腹河沙梦,那知铁矿藏精金。
高著眼睛速下手,只今觅取无中有。
言穷理绝妄缘空,无毛狮子撩天吼。
庵前大厦皆蘧庐,知音有几同神仙皆此出。
浮手短景甚悠悠。一切庵坏便须休。
溥劝吾门诸学者,不昧此庵须早修。
江流去不定,山石来无穷。
步步有胜处,水清石玲珑。
安得扁舟系绝壁,卧听渔童吹短笛。
弄水看山到月明,过尽行人不相识。
绛萼衬轻红。缀簇玲珑。夭桃繁李一时同。独向枝头春意闹,娇倚东风。飞片入帘栊。粉淡香浓。凤箫声断月明中。只恐明朝风雨恶,燕嘴泥融。
处清凉界,迥然间、别开一家风。得闲闲闲里,真甜美味,甘露应同。洗涤三焦六腑,五藏尽玲珑。流转无凝滞,颠倒皆通。白气充肠盈满,助起初本有,唯要深穷。待时时分朗,来往识西东。凭方知、惺惺容貌,这般形状出高穷。圆成显、放光明照,永住晴空。
河汉湛秋碧,玉露嗳瑶空。太清仙子,飘渺飞佩响玲珑。暂驭青鸾紫凤,来玩十洲三岛,旌旆卷芙蓉。身在大江表,名系绛霄宫。两仙客,歌驻月,舞迥风。宝薰轻度帘幕,香雾结重重。已觉长安近日,会看此星朝斗,千载庆云龙。翠霭彤烟里,长侍衮衣红。
尝闻作者善凭议,咏雪言白菲精思。
及窥古人今人诗,未能一一去其类。
不将柳絮比轻扬,即把梅花作形似。
或夸琼树斗玲珑,或取瑶台造嘉致。
散临舞鹤实有徒,吮墨含毫不能既。
深悼无人可践言,一旦见君何卓异。
万状躯從物外来,终篇不涉题中意。
宜乎众目诗之豪,便合登坛推作帅。
回头且报郢中人,從此阳春不为贵。
金虫镂月影玲珑,璧叶将秋锁翠栊。
昨夜楼台风露冷,几人魂梦入林中。
草木虽无知,叶落能粪本。
荣枯递乘除,苗实自穮蓘。
东湖百顷莲,夏日傲赵盾。
州家浚河渠,狝薙甚耘垦。
长身万柄荷,髦梗付锸畚。
寒烟熨青镜,时有白浪辊。
水解毓仙骨,根着泉源混。
外乾乃中腴,下益宁上损。
淤泥胎玲珑,多节窍浑沌。
园丁亦善没,擘波沸鲂鳟。
象株忽仰浮,登岸殊衮衮。
谁知绛县涂,可试平叔粉。
名非玉井般,实过秋兰畹。
肴蔌杂燕豆,葅菜补中壶。
交梨能养生,谖草亦忘忿。
空言出好事,孰与津燥吻。
赠君拟条冰,差胜羞藻蕴。
晓窗明绿纱,蜀锦压春卧。
横腮虎魄冷,惊起新梦破。
玲珑转条脱,缥缈梳矮堕。
高轴响银床,时误君车过。
重阳子,物物不追求。云水闲游真得得,茅庵烧了事休休。别有好归头。存基址,决有后人修。便做玲珑真决烈,怎生学得我风流。先已赴瀛
竹风轻动庭除冷,
珠帘月上玲珑影。
山枕隐浓妆,
绿檀金凤凰。
两蛾愁黛浅,
故国吴宫远。
春恨正关情,
画楼残点声。?
烟惨淡,石玲珑。
面面厮觑,千峰万峰,
一团和气在其中。
长安二月三月时,千门万户春风吹。
绮构瑶台高照耀,香车宝马并驱驰。
驱驰照耀皆豪贵,九棘三槐夹三市。
鼎食钟鸣将相家,朱帘绣柱王侯第。
王孙公子盛繁华,山珍海错弃泥沙。
银鞍斜度官沟柳,丹毂横移上苑花。
花红柳绿春明媚,娇鸟乱啼花雨细。
琼宫锦殿傍云开,鼍鼓龙箫震天起。
美人内屋艳神仙,铅华炫转春争妍。
烨烨珠屏交彩幄,隐隐罗帏分玳筵。
兰肴桂酒芬芳发,象筋瑶杯光彩彻。
翠釜金罍不暂停,雕盘玉碗纷成列。
回瞻复道接龙甍,都城佳气正氤氲。
双龙绛阙凌青汉,九凤红楼彻紫云。
紫云翠雾碧烟空,文窗藻槛何玲珑。
流莺独绕昭阳殿,芳草深迷长乐宫。
汉代中兴富名将,百战功成心益壮。
闲来赌酒聚欢娱。
意气相排不相让。
半酣径上宝钗楼,赤阑四面俯皇州。
一群粉黛成歌舞,千种风流坐劝酬。
楼前两两鸳鸯度,楼下双双凤凰举。
鸣榼背解玉纤轻,弄色凝情羞不语。
就中心事可谁同,平明扶上玉花骢。
自言百世无衰老,自谓千载长英雄。
可怜光景留难住,秋风一夕生庭树。
歌亭寂寞荒草寒,舞榭萧条残叶暮。
昨日红颜美少年,今朝潦倒那能数。
将军舍外无人过,廷尉门前堪雀罗。
吁嗟盛时不复作,金茎铜狄随消磨。
君不见广成山中白云宿,安期海上颜如玉。
轩辕已驾鼎湖云,汉武终归茂陵麓。
别来倏忽三千年,海水几度桑田绿?